open-index/open-wikipedia-markdown huggingface dataset:
Maapallon äärimmäiset paikat

**Maapallon äärimmäiset paikat** -artikkeli kuvailee paikat jotka ovat jollain tavalla äärimmäisiä maapallon kuoren pinnalla, tunnetun tiedon perusteella.

## Ilmansuunnat

* Pohjoisin paikka maailmassa on maantieteellinen pohjoisnapa, Jäämeressä.
* Pohjoisin paikka maalla on Grönlannin pohjoispuolella oleva pieni saari, josta käytetään nimeä 83-42.
* Eteläisin paikka maailmassa ja maalla on maantieteellinen etelänapa Antarktiksella. 
* Läntisin paikka maailmassa, kansainvälisen päivämäärärajan mukaan tarkasteltuna on Attun saari Aleuteilla.
* Itäisin paikka maailmassa,  kansainvälisen päivämäärärajan mukaan tarkasteltuna on Caroline Island, Kiribatissa.

Kansainvälistä päivämäärärajaa muutettiin vuonna 1995. Jos alkuperäinen päivämääräraja olisi voimassa, Itäisin paikka maailmassa olisi Tafahi Niuatoputapun saari Tongan saarilla.

## Korkeus ja syvyys
* Korkein kohta merenpinnan tasosta mitattuna on Everestin huippu: 8&nbsp;848 m 
* Syvin mitattu kohta on Challengerin syvänne, Mariaanien haudan pohjalla: 10&nbsp;911 m merenpinnan tason alapuolella. 
* Syvin paikka maalla on Kuolleenmeren ranta: 417 m merenpinnan tason alapuolella. 
* Kaukaisin paikka maapallon keskipisteestä on Chimborazon huippu, koska maapallo ei ole täydellisen pallon muotoinen: 6&nbsp;384,4 km. (Everestin huippu on  6&nbsp;382,3 km:n etäisyydellä) 
* Lähin paikka maapallon keskipisteestä (~6&nbsp;353 km) on luultavasti jossakin Jäämeren pohjassa, mutta muitakin mahdollisia sijainteja on.
*Korkein paikka minne pääsee kulkuneuvolla:
**Tie (vuoriston sola): Semo La, Tiibet, 5&nbsp;565 m, tai Marsimik La, Intian Himalaja, 5&nbsp;590 m,  riippuen mitä pidetään kulkuneuvona. Katso myös Khardunglan sola, 5&nbsp;359 m 
**Juna: Tanggulan sola, Tiibet, 5&nbsp;072 m

## Kaukaisuus

* Euraasian "kaukaisuuden napa", paikka, joka on etäimmällä valtameristä, sijaitsee suunnilleen 320 km Kiinan Ürümqistä luoteeseen. Matkaa merelle on sieltä 2&nbsp;648 km.
* Tyynenmeren  "kaukaisuuden napa", paikka, joka on etäimmällä maasta (kutsutaan myös ”Nemon pisteeksi”) on eteläisellä Tyynellämerellä kohdassa 48.52.6 et. leveyttä 123.23.6 länt. pituutta, josta matkaa Ducien saarelle Pitcairniin ja Siple saarelle Marie Byrdin maahan kertyy suunnilleen 2&nbsp;688 km. Se on keskellä 22&nbsp;405&nbsp;411&nbsp;km²:n merialuetta, joka on suurempi kuin koko entinen Neuvostoliitto.
* Etäisin saari on Bouvet’nsaari, Norjalle kuuluva asumaton Atlantin saari, jolta on matkaa Kuningatar Maudin maahan Antarktiksella 1&nbsp;600 km.
* Etäisin saaristo koostuu Pääsiäissaaresta ja Sala y Gómez’sta, joiden välillä on 480 km. Niiltä on 2&nbsp;250 km Pitcairniin ja 3&nbsp;300 km Chilen länsirannikolle.

## Sääennätyksiä
*Korkein mitattu lämpötila on 56,7&nbsp;°C, Death Valley, Kalifornia 10. heinäkuuta 1913 
*Matalin mitattu lämpötila on –89,2&nbsp;°C, Vostok-asema, Antarktis 21. heinäkuuta 1983 
*Kuumin pysyvästi asuttu paikka on Mekka, Saudi-Arabiassa, vuoden keskilämpötila on 30,7&nbsp;°C 
*Kylmin pysyvästi asuttu paikka on Eureka, Nunavut’ssa, Kanadassa, vuoden keskilämpötila on −19,7&nbsp;°C 

## Lähteet
Tulitorvi-tuliputkikattila

**Tulitorvi-tuliputkikattila** on lieriön muotoinen vesi- tai höyrykattila, jota käytetään keskisuuressa (alle 12&nbsp;MW:n) lämmöntuotannossa. Tosin kaksitorvisena ja maakaasu käyttöisenä rakenteena sitä voidaan valmistaa aina 36,4&nbsp;MW:iin saakka (EN-12953). Tulitorvi-tuliputkikattila on suurvesitilakattila. Tulitorvi-tuliputkikattilan polttoaineina käytetään polttoöljyä, maakaasua, neste-, biokaasua tai erilaisia teollisuuden prosessikaasuja. höyryvetureissa on käytetty lähes yksinomaan tuliputkikattiloita.

## Rakenne ja toiminta

Yleisin malli on rakenteeltaan niin sanottu kolmivetoinen kattila, jossa ensimmäisen vedon muodostaa tulitorvi ja toisen sekä kolmannen vedon muodostavat tuliputket.

Tulitorvi-tuliputkikattilassa polttoaineen palaminen tapahtuu tulitorvessa. Kolmivetoisessa tulitorvi-tuliputkikattilassa palamisessa muodostuneet savukaasut johdetaan ensin kääntökammion (lieskakammion) kautta 2-vedon tuliputkia pitkin kattilan etuosaan ja sitten etuosan kääntökammion kautta 3-vedon tuliputkia myöten kattilan perään. Sieltä savukaasut viedään syöttöveden esilämmittimeen tai suoraan savupiippuun. 

Tulitorvea ja tuliputkia ympäröi vesitila. Höyrykattiloissa on vielä kattilan yläosassa höyrytila, jonka kautta höyry poistuu höyryputkistoon. Yleensä tämän kokoluokan kattilat tuottavat kylläistä höyryä, mutta ne voidaan varustaa myös pienellä tulistimella.

Kattilatyypissä on tehoon nähden suuri vesimäärä, joten se toimii varaajana ja tasaa kuorman vaihteluita. Edelleen rakenteesta johtuen kattila soveltuu ainoastaan alle 2&nbsp;MPa:n (20&nbsp;bar) paineelle. Suuren lieriön valmistaminen korkeampia paineita kestäväksi ei kannata. Tosin pienissä kattilako’oissa saattaa olla taloudellista valmistaa myös korkeampipaineinen tulitorvi-tuliputkikattila.

Mikäli halutaan tuottaa sähköä, käytetään tulistimilla varustettua vesiputkikattiloita, sillä sähköntuotannossa veden- ja siten höyrynpaine kannattaa nostaa noin 4–18&nbsp;MPa:iin (40–180&nbsp;bar).
Turjan piiri

**Turjan piiri** eli **Terin piiri** () on hallintopiiri Murmanskin alueella. Alue sijaitsee Vienanmeren Turjan rannikolla, Kuolan niemimaan etelälaidalla. Alueen pinta-ala on 19&nbsp;300 km² ja asukkaita on 6&nbsp;288 (2010).

Umban kaupunkityyppinen taajama on piirin hallintokeskus ja Umban kaupunkikunnan keskus, jossa valtaosa väestöstä asuu. Piirin toinen kunta on piirin itäosat kattava Varzugan maalaiskunta.

## Asutuskeskukset
### Umban kaupunkikunta
Asukkaita 5&nbsp;559 (2010).
*Umba (kaupunkityyppinen taajama)
*Vostotšnoje Munozero (Восточное Мунозеро), (Munajärvi)
*Indel (Индель)
*Petrajoki (Оленица, *Olenitsa*).

### Varzugan maalaiskunta
Asukkaita 729 (2010).
*Varzuga (Варзуга) (maaseututaajama)
*Kuusiniemi, Kuzomen (Кузомень)
*Kaskiranta (Кашкаранцы, *Kaškarantsy*)
*Tetrinä (Тетрино, *Tetrino*)
*Tšavanga (Чаваньга)
*Pjalitsa (Пялица)
*Sapainjoki, Tšapoma (Чапома).

## Lähteet

### Lähteet joihin ei ole viitattu
*Turjan piiri Murmanskin aluehallinnon sivuilla . (mm. kartta)
*Turjan piirihallinnon sivut
Merikapteeni

**Merikapteeni** on kansipäällystön tutkinto merenkulkualalla. **Merikapteeni (AMK)** on ammattikorkeakoulututkinto, jonka laajuus on 270 opintopistettä. Tutkintoaika on 4,5 vuotta. 

Pelkkä merikapteenin (AMK) tutkinto ei vielä anna pätevyyttä kansipäällystötehtäviin laivassa. Kansipäällystön pätevyyksistä on säädetty IMO:n alaisessa kansainvälisessä STCW-sopimuksessa (International Convention on Standards of Training, Certification and Watchkeeping for Seafarers). Tehtäviin pätevöityminen edellyttää meripalvelua. Pätevöitymistä helpottaa se, että merikapteeni (AMK) -koulutuksessa suoritetaan miehistö- ja vahtiperämiespätevyyksien teoriaosuudet. Täyteen merikapteenin pätevyyteen pätevöidyttäessä suoritetaan ensin
* vahtimiehen pätevyys – kaksi kuukautta meripalvelua
* vahtiperämiehen pätevyys – 12 kuukautta ohjattua harjoittelua tai vahtimieheltä 36 kuukautta meripalvelua

Pätevöitymisen voi suorittaa pitämällä kaksi välivuotta opinnoista maissa. Merikapteeniksi (AMK) valmistumisen jälkeen voi pätevöityä yliperämieheksi, mikä edellyttää vahtiperämiehen pätevyyttä ja lisäksi 12 kuukautta meripalvelua vahtiperämiehenä. Merikapteeniksi pätevöityminen edellyttää merikapteenitutkintoa ja 36 kuukautta palvelua vahtiperämiehenä tai 24 kuukautta vahtiperämiehenä, joista 12 kuukautta yliperämiehenä. Käytännössä merikapteeniksi pätevöityminen kestää kauemmin kuin miniminä olevat 36 kuukautta, sillä osa ajasta kuluu maissa lomilla tai työttömänä. Läheskään kaikki merikapteenit (AMK) eivät koskaan pätevöidy merikapteeneiksi.

Merikapteenin pätevyyskirja oikeuttaa kaikkiin kansipäällystön tehtäviin kaikissa aluksissa kaikkialla maailmassa (pois lukien kalastusalukset), sekä erilaisiin maaorganisaatioiden hallinto- ja koulutustehtäviin. Pätevyys on voimassa viisi vuotta kerrallaan, ja sinä aikana pätevyyden säilyttämiseksi on palveltava vähintään vuosi merellä tai vastaavissa tehtävissä.

Suomessa on myös tarjottu yliopistojen täydennyskoulutuksena kaupallispainotteista ”diplomimerikapteenin” tutkintoa, jota mikään tutkintoasetus ei nykyään tunne. Aiemmin diplomimerikapteeni () oli merikapteenia ylempi tutkinto, jota edellytettiin merenkulkuhallinnon ylempiin virkoihin.

Isossa-Britanniassa maan kaikki merikapteenit kuuluvat automaattisesti sotalaivaston reserviin eli *Royal Naval Reserveen* (RNR); tavallisin arvo on kapteeniluutnantti.

## Katso myös
*Matruusi
*Perämies

## Lähteet

## Aiheesta muualla

* Asetus aluksen miehityksestä, laivaväen pätevyydestä ja vahdinpidosta (1256/1997) (kumottu)
* Merikapteenin ammatinkuvaus, Opintoluotsi
Porvoon Akilles

**Porvoon Akilles** () on vuonna 1902 perustettu porvoolainen urheilun yleisseura, joka järjestää toimintaa erilaisissa lajeissa. Parhaiten Akilles tunnetaan miesten jääpallon edustusjoukkueestaan, joka pelaa Suomen pääsarjassa Bandyliigassa. Seuralla on toimintaa myös pyöräilyssä, jalkapallossa, yleisurheilussa, käsipallossa, suunnistuksessa, hiihdossa ja kuntourheilussa. 

Aikaisemmin seuralla on ollut myös toimintaa painonnostossa, jääkiekossa, pujottelussa, nyrkkeilyssä ja painissa. Painissa Akillesta edusti olympiavoittaja Adolf Lindfors ja olympiahopeamitalisti Arthur Lindfors.

Vuodesta 2023 alkaen seuran puheenjohtajana on toiminut Hilding Mattsson.

## Jääpallo

Jääpallo on Akilleksen seurahistorian menestynein ja tunnetuin laji. Miesten edustusjoukkue pelaa Bandyligassa. Akilles on voittanut SM-kultaa neljästi, 1981, 1985, 2020 ja 2021. Hopeaa Akilles on saavuttanut viidesti ja pronssia kahdeksan kertaa. Jääpallon Suomen Cupin Akilles on voittanut neljästi, 2019, 2020, 2021 ja 2025. 

Naisten edustusjoukkue pelaa Naisten Bandyliigassa. SM-kultaa naiset on voittanut vuonna 2023 ja 2025. Hopeaa joukkue on saavuttanut kolmesti.

Akilles Bandy pelaa kotiottelunsa Porvoon Pallokentällä.

## Jalkapallo

Jalkapallo otettiin Akilleksen ohjelmaan vuonna 1907.Akilles on yksi suomen pisimpään toimineista jalkapalloseuroista. Akilleksen miesten edustusjoukkue pelaa kaudella 2024 nelosessa. Nelosessa Akilles on pelannut kahdeksan kautta. Kolmosessa Akilles pelasi edellisen kerran kaudella 2016. 

## Yleisurheilu
Yleisurheilu on ollut mukana Akilleksen lajivalikoimassa koko sen historian ajan ja seuraa on edustanut lukuisat SM- ja arvokisamitalistit. Seuran kotikenttä on Porvoon keskuskenttä.

### Menestyneet urheilijat

* Sara Lappalainen
* Johan Meriluoto
* Heikki Liimatainen
* Torbjörn Lassenius
* John Lindroth
* Annika Rikberg
* Palle Virtanen
* Viktor Kantele
* Willem Kajander
* William Thor
* Victor Fagerholm
* Bo Grahn
* Amanda Liljendal
* Emil Kukko
* Jonathan Brace
* Jonni Blomqvist
* Harri Uurainen
* Lauri Tuomilehto
* Benjamin Stendahl

## Saavutuksia
**Jääpallo miehet**
* Suomen mestari 4 kertaa: 1981, 1985, 2020, 2021
* SM-hopeaa 4 kertaa: 1968, 2016, 2017, 2022, 2024
* SM-pronssia 6 kertaa: 1935, 1978, 1982, 1983, 1984, 1987, 2014, 2018
* Euroopan cupin pronssia 1985
* Suomen Cup mestari 4 kertaa: 2019, 2020, 2021, 2025
* Suomen Cup hopeaa: 2022
**Jääpallo naiset**

* Suomen mestari 2 kertaa: 2023, 2025
* SM-hopeaa: 2024
* Suomen Cup hopeaa: 2023

**Kaukalopallo**
* SM-hopeaa 3 kertaa: 1977, 1978, 1984
**Yleisurheilu**
* Kalevan maljan voitto 1926

## Lähteet

## Aiheesta muualla
* Porvoon Akilles
Manticora

**Manticora** on eurooppalaisissa myyteissä esiintynyt hirviö. Tarina tunnetaan jo antiikin ajoilta ja se esiintyi myös keskiajalla. Yleinen tapa kuvailla eri hirviöitä oli yhdistellä ihmisiä ja eri eläimiä hybridinä. *Manticora* oli yksi monista vastaavista hirviöistä. Kansanperinteessä se oli peräisin Intiasta. Manticoralla oli miespuolisen ihmisen kasvot ja korvat, leijonan ruumis ja skorpionin häntä pistimineen. Suussaan manticoralla oli kolme hammasriviä ja sen väritystä kuvailtiin joskus "veren väriseksi". Sen ääni oli huilumainen ja se liikkui pitkin loikin. Manticoran sanottiin pitävän ihmisen lihan mausta ja se iski uhrejaan häntänsä piikillä.

Hybridimäisiä hirviöitä saatettiin pitää vaihtelevasti enemmän eläiminä tai ihmisinä. Manticora käsitettiin usein eläimenä ja sen ihmiskasvot aiheuttivat kauhua. Manticoraa käytettiin vertauskuvallisessa ja moraalisessa mielessä symboloimaan paholaista.

## Lähteet
Musta koira

**Musta koira** on suurta mustaa koiraa muistuttava aavemainen taruolento, joista on kerrottu tarinoita osissa Länsi-Eurooppaa ja Pohjois-Amerikkaa. Mustan koiran ilmestyminen tuo huonoa onnea tai jopa kuolemaa.

Mustan koiran tavallisesta koirasta erottavia tekijöitä ovat sen epätavallisen suuri koko ja silmistä hohtava valo. Sen turkki ei myöskään kiillä kuunvalossa kuten tavallisella koiralla ja sen askeleet ovat äänettömät.

Väriltään musta koira on myös islaminuskossa vieroksuttu olento. Näkemys mustasta koirasta paholaisena esiintyy varhaisimmillaan imaami Ibn Hanbalilla (780–855).

## Katso myös

* Gévaudanin peto
* Koira islamissa

## Lähteet

## Aiheesta muualla
* Sorjanen, Tuija: Tämän takia musta koiraolento on kauhistuttanut ihmistä läpi historian. *Tekniikka & talous* 23.1.2015.
Warkauden Pallo -35

**Warkauden Pallo 35** on varkautelainen jääpalloseura, joka perustettiin vuonna 1935. Se on yksi Suomen menestyksekkäimmistä jääpalloseuroista. Seuran edustusjoukkue pelaa Suomen korkeimmalla sarjatasolla Bandyliigassa. 

## Historia

WP-35 on saavuttanut 16 miesten SM-kultaa, kuusi SM-hopeaa ja 14 SM-pronssia. Seura menestyi erityisesti 1940-‚ 60- ja 90-luvulla, jolloin se voitti peräkkäin useita mestaruuksia. Kaikkien aikojen maratontaulukossa seura on kolmantena.

WP-35:lla on junioritoimintaa useissa ikäluokissa, viimeisin nuorten sarjoissa voitettu Suomen mestaruus on U16-sarjan mestaruus keväältä 2025. Aiemmin seurassa pelattiin myös jalkapalloa. 

WP-35 pelasi yhtäjaksoisesti korkeimmalla sarjatasolla vuodesta 1937 vuoteen 2024. WP-35 ilmoitti syyskuussa 2024, että se ei osallistu talousvaikeuksien takia Bandyliigaan kaudelle 2024-2025. Aika Divarissa jäi yhden kauden mittaiseksi. Keväällä 2025 seura ilmoitti paluustaan Bandyliigaan.

## Saavutuksia
* 16 SM-kultaa, 6 SM-hopeaa, 14 SM-pronssia
* Euroopan cupin hopeaa 1993

## Lähteet

## Aiheesta muualla
* Virallinen sivu
*
Elisabeth Alander

**Amanda Elisabeth** (*Betty*) **Alander** (22. huhtikuuta 1859 Helsinki – 16. kesäkuuta 1940 Helsinki) on Hanna Rothmanin ohella toinen Suomen lastentarha-aatteen ja -toiminnan uranuurtaja.

Alanderin vanhemmat olivat tehtailija Johan Wilhelm Alander ja Amanda Maria Thunberg. Alander kävi Ruotsalaisen tyttökoulun ja jatko-opiston ja teki sittemmin opintomatkoja ulkomaille. Alander opiskeli Berliinissä Pestalozzi-Fröbel-Hausin lastentarhaseminaarissa vuosina 1891–1892 tutustuen Henriette Schraderin johdolla Friedrich Fröbelin ja Pestalozzin kasvatusperiaatteisiin. Myöhemmin hän perehtyi laajasti kasvatus- ja lastensuojelutoimintaan Saksassa, Tanskassa ja Ruotsissa. 

Alander perusti Hanna Rothmanin kanssa Sörnäisten kansanlastentarhan vuonna 1890 sekä sen yhteyteen lastenkodin 1899 ja koululaisten päiväkodin 1901. Myöhemmin tarhan toimintaan kuului lisäksi kesäsiirtola ja pyhäkoulu. Alander oli näistä laitoksista muodostetun Ebeneserkodin johtaja 1908–1925. Rothman ja Alander aloittivat vuonna 1892 kasvattajakurssin (Uppfostrarinnekursen) nimellä Suomen ensimmäisen lastentarhaseminaarin, joka oli aluksi ruotsinkielinen, mutta laajeni vuonna 1905 kaksivuotiseksi suomen- ja ruotsinkieliseksi kansanlastentarhanopettajaseminaariksi. 

Alander puolusti saksalaisen kasvatuspedagogin Henriette Schrader-Breymannin näkemysten pohjalta kehittynyttä lastentarhatyötä. Alanderin mukaan lastentarhan tehtävä oli kotikasvatuksen tukeminen eikä hän kannattanut ajatusta, että kaikkien lasten tulisi käydä lastentarhaa. Lastentarhakasvatusta ei hänen mukaansa tullut rakentaa koulun vaan kodin lähtökohdista.

## Katso myös
*Varhaiskasvatus
*Lastentarha
*Johann Heinrich Pestalozzi
*Friedrich Fröbel
*Hanna Rothman
*Uno Cygnaeus
*Maria Montessori

## Lähteet
* 
* .
* Tiedenaisia: Kasvatustiede. Helsingin yliopisto.
* Elisabeth Alander, Aukusti Salo ja suomalaisen lastentarhan idea. Jorma Virtanen, Kasvatus ja aika 3/2009. Web Archive.

### Viitteet
Friedrich Fröbel

**Friedrich Wilhelm August Fröbel** (tai **Froebel**) (21. huhtikuuta 1782 Oberweißbach/Thüringer Wald – 21. kesäkuuta 1852 Marienthal) oli saksalainen varhaiskasvatuksen sekä päiväkotitoiminnan varhainen uranuurtaja.

Fröbel kehitti Pestalozzin oppien pohjalta oman pedagogisen oppinsa. Fröbelin mukaan lapsi tuli käsittää aktiivisena olentona, jonka omatoimisuutta ja luonnollista kehitystä tuli tukea. Pienten lasten opetuksen tuli tapahtua lapsenomaisesti ja opetuksessa Fröbel korosti vuorovaikutusta lapsen ja kasvattajan välillä.

Opetuksen tueksi Fröbel kehitti vuonna 1837 *Fröbelin lahjat*, jotka sisälsivät leikki- ja työskentelymateriaalia, muun muassa kuuluisat *[[Fröbelin palikat (Pedagogiset leikkilahjat)|Fröbelin palikat]]*. Hänen kehittämänsä materiaalin periaatteena oli, että lapselle ei anneta valmiita leikkivälineitä, vaan aineksia, joille lapsi saa itse antaa muodon ja hahmon.

Fröbelin oppeihin perustuvat, uuden suunnan lastentarhat yleistyivät 1840-luvulla. Suomeen ensimmäiset Fröbelin lastentarha-aatetta käsittelevät kirjoitukset saapuivat 1850-luvulla.

## Lähteet
Muppetit

**Muppetit** ovat yhdysvaltalaisen Jim Hensonin luoma nukkeryhmä. Ensimmäiset muppet-hahmot, muun muassa Kermit-sammakko, esiintyivät USA:ssa tv-ohjelmassa Sam and Friends vuosina 1955–1961. Valtakunnalliseen suosioon hahmot nousivat lastenohjelmassa Sesame Street (1969– ). Hahmojen oma tv-ohjelma The Muppet Show alkoi vuonna 1976. 

Englanninkielinen nimitys *muppet* tulee sanojen *marionette* ’sätkynukke’ ja *puppet* ’käsinukke’ yhdistelmästä. Hensonin lisäksi Muppetteja olivat tekemässä näyttelijät Frank Oz ja Jerry Nelson.

## Hahmoja
* Kermit – sammakko 
* Miss Piggy – laulajasika, joka on ihastunut Kermitiin
* Fozzie – karhukoomikko
* Rowlf - pianistikoira
* Suuri Gonzo (*Gonzo the Great* tai *The Great Gonzo*) 
* Camilla-kana – Gonzon tyttöystävä
* Scooter – *The Muppet Show'n* lähetti
* Bobo-karhu (*Muppets Tonight*)
* Robin – Kermitin sisarenpoika
* Elukka (*Animal*) – Dr. Teeth and The Electric Mayhemin rumpali ja bändin kuuluisin jäsen
* Janice – Electric Mayhemin kitaristi
* Ruotsalainen kokki
* Tohtori Bunsen Honeydew – tiedemies
* Beaker – Bunsenin kovaonninen assistentti, joka joutuu useimmiten testaamaan tämän keksintöjä
* Tohtori Julius Strangepork – tieteilijäsika
* Sgt. Floyd Pepper – Electric Mayhemin basisti, Elukan "omistaja" ja Janicen poikaystävä
* Zoot – Electric Mayhemin saksofonisti
* Dr. Teeth (joskus suomeksi *Tohtori Hammas*) – Electric Mayhemin johtaja ja kosketinsoittaja, joka on tunnistettavissa kultaisesta hampaastaan
* Lips – Electric Mayhemin trumpetinsoittaja. Harvemmin nähty jäsen.
* Rizzo-rotta – Gonzon paras ystävä
* Pepe – katkarapu, jonka kiinnostuksenkohde ovat naiset. (Muppets Tonight)
* Clifford – rastapäinen, aurinkolaseja pitävä hippi (Muppets Tonight)
* Johnny Fiama – hippi (Muppets Tonight)
* Sam-kotka – isänmaallinen kotka, joka kritisoi useita esityksiä
* Link – itserakas sika
* George - Muppet Show'n vanha vahtimestari
* Bean Bunny – jänis
* Sal-apina – Johnnyn paras ystävä (Muppets Tonight)
* Statler ja Waldorf – vanhat herrat, jotka kritisoivat niin toisiaan kuin muitakin. Yleensä pahimmat haukut saa Fozzie
* J.P Grosse – Scooterin setä, joka omisti Muppet Show -teatterin
* Yolanda-rotta – Rizzon tyttöystävä
* Wayne ja Wanda – laulajapariskunta, jolla on huono laulutaito

## Muppetit -tv-sarjat ja -elokuvat

### TV-sarjat

* *[[The Muppet Show]]* (1976–1981)
* *[[Pikkumuppetit]]* (1984–1991)
* *Little Muppet Monsters* (1985)
* *Muppets Tonight* (1996–1998)
* *Muppets TV* (2006)
* *Muppet Moments* (2015)
* *The Muppets* (2015–2016)
* *Mini-Muppetit* (2018–2022)
* *Muppets Now* (2020)
* *The Muppets Mayhem* (2023)

### Elokuvat

* *[[Muppet-elokuva]]* (1979)
* *[[Muppetit ja jalokiviliiga]]* (1981)
* *[[Muppetit Manhattanilla]]* (1984)
* *[[Muppettien joulu]]* (1992)
* *Muppettien aarresaari* (1996)
* *Muppetit avaruudesta* (1999)
* *Kermitin joulu* (2002)
* *Muppettien Ihmemaa Oz* (2006)
* *The Muppets* (2011)
* *Muppets Most Wanted* (2014)

## Aiheesta muualla

* Muppettien viralliset kotisivut
Memphis Bleek

**Memphis Bleek** (oik. **Malik Thuston Cox**; s. 23. kesäkuuta 1978) on yhdysvaltalainen hiphop-artisti. Hän on kotoisin Brooklynistä, New Yorkista ja hänet tunnetaan ennen kaikkea Jay-Z:n oppipoikana.

Ensiesiintymisensä suurelle yleisölle Memphis Bleek teki jo vuonna 1996, kun hän vieraili Jay-Z:n debyyttialbumilla (Reasonable Doubt). Pian tämä jälkeen hän sopi levytyssopimuksen Roc-A-Fella Recordsin kanssa. Vuonna 1999 julkaistiin Memphis Bleekin ensimmäinen albumi *Coming Of Age*, jonka jälkeen on julkaistu albumit *The Understanding* vuonna 2001, *M.A.D.E.* 2003 ja *534* 2005. Mikään levyistä ei ole kuitenkaan onnistunut saavuttamaan suurta suosiota vahvoista taustavoimista huolimatta. Memphis Bleek ei ole myöskään onnistunut luomaan imagoa täysin itsenäisestä artistista, vaan hänet nähdään usein ennen kaikkea Jay-Z:n suojattina. Memphis on myös esiintynyt monilla Jay-Z:n keikoilla ja hänen elokuvallaan Jay-Z: Fade To Black.

## Diskografia
**Coming of Age* (1999)
**The Understanding* (2001)
**M.A.D.E.* (2003)
**534* (2005)

## Lähteet
Chupacabra

**Chupacabra** on olento, jonka kerrotaan elävän Keski-Amerikassa ja Etelä-Amerikan pohjoisosassa. Sen espanjankielinen nimi on **El Chupacabra**, mikä tarkoittaa ”vuohenimijää”. Nimi johtuu sen väitetystä tavasta hyökätä kotieläinten, varsinkin vuohien, kimppuun ja imeä niiden veret viimeistä pisaraa myöten.

Chupacabra on verrattain uusi ilmestys, sillä ensimmäinen kirjattu havainto siitä on vasta keväältä 1995. Tuolloin Puerto Ricosta löytyi kuolleita kissoja, kalkkunoita, koiria, lehmiä, hevosia ja varsinkin vuohia, jotka oli tapettu oudolla tavalla. Ne oli nyljetty ja niillä oli terävien hampaiden jäljet kaulassa tai rinnassa. Toisen version mukaan kuolleita vuohia löytyi aluksi varsinkin Meksikosta, ja puremajäljet olivat niskassa. Kummankin tarinan mukaan eläimissä ei ollut jäljellä lainkaan verta. Joulukuuhun mennessä väitetty vuohenimijä oli tappanut jo yli 1 000 eläintä, ja karjankasvattajat olivat peloissaan. Yhä useammat ilmoittivat nähneensä hirviön. Vuoden 1996 alussa chupacabra-havainnoista kerrottiin jo Meksikossa ja Yhdysvalloissa latinalaisamerikkalaisväestön asuttamilla alueilla. 2000-luvulle mennessä tapettuja kotieläimiä oli löydetty jo tuhansia, myös Miamissa, Nicaraguassa ja Chilessä.

Yleisimpien havaintojen mukaan chupacabra on apinaa muistuttava, 1–1,5 metriä pitkä peto, jolla on mustanharmaa turkki, suuret ja soikeat punaiset silmät ja pitkät torahampaat. Joidenkin silminnäkijöiden mukaan sillä olisi kuitenkin paljas, sininen iho, selässä piikkejä ja lepakkomaiset siivet ja se kävelisi kahdella jalalla. Kolmannen kuvauksen mukaan se näyttää pantterilta, jolla on pitkä ja käärmemäinen kieli. Chupacabran kerrotaan liikkuvan yliluonnollisen nopein ja äänettömin askelin ja sen väitetään löyhkäävän rikinkatkua, joka lamauttaa saaliseläimet.

Olennon alkuperästä on erilaisia teorioita. Yliluonnollisiin asioihin uskovat väittävät sen olevan paholainen tai avaruusolento, toisten mukaan se on karannut jostakin laboratoriosta. Jotkut ovat arvelleet, että kyseessä voisi olla *[[Desmodus draculae]]* -jättivampyyri, joka nykytietojen mukaan kuoli sukupuuttoon muutama tuhat vuotta sitten. Tiedeyhteisö on sitä mieltä, että väitetty eläin on vain olematon, paniikin synnyttämä taruolento. Viranomaisten mukaan kotieläinten kuolemat ja raatelut selittyvät villikoirien tai muualta peräisin olevien, luontoon päästettyjen vieraiden petoeläinten saalistuksella.

## Lähteet
* Tieteen Kuvalehti 11/1997, s. 62: artikkeli *Outo hirviö ahdistelee kotieläimiä Puerto Ricossa*
* Unknownexplorers.com - Chupacabra 

### Viitteet

## Aiheesta muualla
Tepui

**Tepuit** () ovat sedimenttikivistä eroosion kautta muodostuneita, tasalakisia pöytävuoria, joita esiintyy Guyanan ylängöllä, Etelä-Amerikan pohjoisosassa. 

Vuorten monivaiheinen syntyhistoria alkoi sedimentaatiovaiheella, jolloin varhais-proterotsooiseen mereen kerrostui noin 1,8–1,7 miljardia vuotta sitten useita kilometrejä paksu muodostuma klastisia sedimenttejä: rantahiekkoja ja jokien kuljettamaa soraa. Sedimenttien metamorfoituessa niistä muodostui vähitellen hiekkakiviä, kvartsiitteja ja konglomeraatteja, jotka peittivät laajoja alueita muinaista Gondwanamannerta. Tämän mantereen repeämisen yhteydessä, noin 200–150 miljoonaa vuotta sitten, maankuoressa vallitsevat tektoniset jännitystilat pilkkoivat alkuaan yhtenäisen metasedimenttikerrostuman tepuivuorten ”alkioiksi”. Syntyneisiin siirroslaaksoihin muodostui jokisysteemi, joka kuljetti mukanaan rapautuvaa kiviainesta syventäen laaksoja ja muodostaen siten vähitellen Guyanan ylängölle tyypilliset tasalakiset, pystyseinämäiset tepuit.

## Katso myös
* cuesta

## Lähteet

## Aiheesta muualla
Dreamland (huvipuisto)

**Dreamland** oli vuosina 1904–1911 toiminut huvipuisto Coney Islandilla, New Yorkin Brooklynissa. Se oli maailman ensimmäinen aidattu ja sisäänpääsymaksullinen huvipuisto. Avajaisissa oli 100&nbsp;000 vierasta. Siellä olivat esillä lukuisat tunnetut historian kehityshäiriöiset ihmiset, kuten raajaton nainen Violetta. Dreamlandissa oli vuoristorata, kummitusjuna ja jopa hotdogeja myytävänä. Myös erilaisia esityksiä oli runsaasti. Puiston perusti liikemies William H. Reynolds, jolla oli hyvät suhteet Tammany Halliin, vaikutusvaltaisten demokraattien yhteisöön. Dreamland tuhoutui tulipalossa 27. toukokuuta 1911. Todella monta historiallista rakennusta, ravintoloita ja hotelleja tuhoutui tulipalossa. Lähes kaikki oli rakennettu kuivasta puusta, minkä vuoksi ne syttyivät melko nopeasti.


Dreamland Coney Island Eugene Wemlinger 1907 Brooklyn Museum.jpg|Dreamland oli maalattu valkoiseksi, kun muut huvipuistot olivat värikkäitä.
Remains balloon swing, Coney Island Fire, 1911 LOC 2163473954.jpg|Tulipalon jälkeinen kuva yhdestä Dreamlandin laitteesta.


## Lähteet

## Aiheesta muualla
* Dreamland . History of Amusement Parks.
* Dreamland. Pdxhistory.com.
* William H. Reynolds Shared His “Dreamland” Amusement Park With Coney Island  The Carousel News & Trader 10.11.2008.
Michael J. Anderson

**Michael J. Anderson** (s. 31. lokakuuta 1953 Denver, Colorado, Yhdysvallat) on yhdysvaltalainen lyhytkasvuinen näyttelijä, jonka monet tuntevat *[[Twin Peaks]]* -televisiosarjan kääpiönä.

Andersonilla on perinnöllinen sidekudoksen ja luuston sairaus, osteogenesis imperfecta. Hän ei kyennyt kävelemään kahdenkymmenen ensimmäisen ikävuotensa aikana. Ennen näyttelijänuraansa hän toimi perustamassaan newyorkilaisessa orkesterissa nimeltään *[[Wayward Gene and the Natural Selection]]*, joka esiintyi paikallisilla klubeilla. Hän myös työskenteli tietokoneasiantuntijana NASAlla. Hän opetteli jo lukioaikoinaan puhumaan takaperin ja puhui samalla tavalla myös esiintyessään Twin Peaksissä. Sittemmin hän on esiintynyt myös toisessa David Lynchin tuotannossa, *[[Mulholland Drive]]ssa*, missä hän esitti proteesien avulla normaalimittaista miestä. Vuosina 2003–2005 hän esiintyi televisiosarjassa *[[Carnivale]]*. Hän on myös vieraillut monissa televisiosarjoissa kuten *[[Salaiset kansiot]]* ja *[[Star Trek]]*.

## Lähteet

## Aiheesta muualla

*
David Rappaport

**David Stephen Rappaport** (23. marraskuuta 1951 Lontoo – 2. toukokuuta 1990 San Fernando Valley) oli brittiläinen näyttelijä. Hän oli eräs tunnetuimmista lyhytkasvuisista näyttelijöistä. Hän oli vain 119 senttimetrin mittainen.

Rappaport osoittautui nuoruudessaan lahjakkuudeksi teatterin ja musiikin saralla. 1970-luvulla hän esiintyi yhdessä Sylvester McCoyn kanssa BBC:n lastenohjelmassa *Jigsaw*. Eräs hänen tunnetuimmista rooleistaan on elokuvassa *[[Aikavarkaat]]*. Hän esiintyi myös lukuisissa televisiosarjoissa, muiden muassa komediasarjassa *[[Älypäät]]* ja lakisarjassa *[[L.A. Law]]*. Ennen ryhtymistään näyttelijäksi Rappaport toimi Yhdistyneestä kuningaskunnasta "irtautuneen" Frestonian pääministerinä.

Elämänsä loppupuolella Rappaport vaipui masennukseen ja ampui itsensä vuonna 1990. Hän oli ehtinyt sitä ennen esiintyä *[[Star Trek]]* -televisiosarjassa, mutta tapauksen johdosta kohtaukset filmattiin uudelleen ja hänen roolinsa esitti Saul Rubinek.

## Lähteet

## Aiheesta muualla
*
Sun Hudson

**Sun Hudson** (25. syyskuuta 2004 – 15. maaliskuuta 2005) oli vakavasti sairas vauva, jolta vastoin hänen äitinsä tahtoa irrotettiin hengitysletku, minkä johdosta hän kuoli. 

Hudson syntyi *St. Luke's Episcopal Hospital* -sairaalassa Texasin Houstonissa. Hänellä todettiin tanatoforinen dysplasia, josta kärsivät yleensä kuolevat jo ennen syntymäänsä. Hänen äidilleen Wandalle kerrottiin, että vauva ei todennäköisesti selviäisi hengissä ja hänet pitäisi Texasin lain mukaan irrottaa hengityskoneesta. Äidille annettiin 10 päivää aikaa löytää uusi paikka, missä vauvaa pidettäisiin, mutta vaikka hän yritti ottaa yhteyttä 40 paikkaan, ei yksikään suostunut auttamaan asiassa. Sittemmin oikeus päätti, että hengityskoneen irrottaminen täytyisi tehdä vastoin vanhempien tahtoa. Hengityskone irrotettiin 15. maaliskuuta 2005 ja virallisten todistusten mukaan vauvan hengitys pysähtyi minuutti tämän jälkeen. Wanda Hudson kuitenkin väitti, että vauva oli tajuissaan ja olisi halunnut tiedotusvälineet paikalle, mitä sairaala ei kuitenkaan hyväksynyt.

Sun Hudsonin tapaus oli ensimmäinen Yhdysvaltain historiassa, jossa hengityskone kytketään päältä ilman potilaan tai omaisten suostumusta siten, että se johtaa potilaan kuolemaan.

## Aiheesta muualla
* Life-Support Stopped for 6-Month-Old in Houston
* NBC5: Houston Mother Loses Fight To Keep Baby On Life Support
TiHKAL

**TiHKAL** () on vuonna 1997 julkaistu tryptamiineja käsittelevä kirja, jonka on kirjoittanut tohtori Alexander Shulgin ja hänen vaimonsa Ann Shulgin. Se on jatkoa PiHKAL:ille, jonka aiheena olivat fenetyyliamiinit. Kirjan nimi *TiHKAL* on lyhenne sanoista *Tryptamines I Have Known And Loved: The Continuation*.

Kirjassa käsitellyt kemikaalit ovat seuraavat:

# AL-LAD - 6-Allyyli-N,N-dietyyli-N-D-lysergihappo
# DBT - N,N-Dibutyylitryptamiini
# DET  -  N,N-Dietyylitryptamiini
# DiPT -  N,N-Diisopropyylitryptamiini
# α,O-DMS - 5-Metoksi-α-metyylitryptamiini
# DMT - N,N-Dimetyylitryptamiini
# 2,α-DMT - 2,α-Dimetyylitryptamiini
# α,N-DMT - α,N-Dimetyylitryptamiini
# DPT - N,N-Dipropyylitryptamiini
# EiPT - N-Etyyli-N-isopropyylitryptamiini
# α-ET - α-Etyylitryptamiini
# ETH-LAD - 6,N,N-Trietyyli-N-D-lysergihappo
# Harmaliini - 3,4-Dihydro-7-metoksi-1-metyyliharmaani
# Harmiini - 7-Methyokai-1-metyyliharmaani
# 4-HO-DBT	- N,N-Dibutyyli-4-hydroksitryptamiini
# 4-HO-DET - N,N-Dietyyli-4-hydroksitryptamiini
# 4-HO-DiPT - N,N-Diisopropyyli-4-hydroksitryptamiini
# 4-HO-DMT - N,N-Dimetyyli-4-hydroksitryptamiini
# 5-HO-DMT - N,N-Dimetyyli-5-hydroksitryptamiini
# 4-HO-DPT - N,N-Dipropyyli-4-hydroksitryptamiini
# 4-HO-MET - N-Ethyl-4-hydroxy-N-metyylitryptamiini
# 4-HO-MiPT - 4-Hydroxy-N-isopropyl-N-metyylitryptamiini
# 4-HO-MPT - 4-Hydroxy-N-metyyli-N-propyylitryptamiini
# 4-HO-pyr-T - 4-Hydroxy-N,N-tetrametyleenitryptamiini
# Ibogaiini - Täysin substituoitu tryptamiini
# LSD - N,N-Dietyyli-D-lysergihappo
# MBT - N-Butyyli-N-metyylitryptamiini
# 4,5-MDO-DiPT - N,N-Diisopropyyli-4,5-metyleenidioksitryptamiini

* 5,6-MDO-DiPT - N,N-Diisopropyili-5,6-metyleenidioksitryptamiini
* 4,5-MDO-DMT - N,N-Dimetyyli-4,5-metyleenidioksitryptamiini
* 5,6-MDO-DMT - N,N-Dimetyyli-5,6-metyleenidioksitryptamiini
* 5,6-MDO-MiPT - N-Isopropyili-N-metyyli-5,6-metyleenidioksitryptamiini
* 2-Me-DET - N,N-Dietyylu-2-metyylitryptamiini
* 2-Me-DMT - 2,N,N-Trimetyylitryptamiini
* Melatoniini - N-Asetyyli-5-metoksitryptamiini
* 5-MeO-DET - N,N-Dietyyli-5-metoksitryptamiini
* 5-MeO-DiPT - N,N-Diisopropyyli-5-metoksitryptamiini
* 5-MeO-DMT - 5-metoksi-N,N-Dimetyylitryptamiini
* 4-MeO-MiPT - N-Isopropyyli-4-metoksi-N-metyylitryptamiini
* 5-MeO-MiPT - N-Isopropyyli-5-metoksi-N-metyylitryptamiini
* 5,6-MeO-MiPT - 5,6-Dimetoksi-N-isopropyyli-N-metyylitryptamiini
* 5-MeO-NMT - 5-metoksi-N-metyylitryptamiini
* 5-MeO-pyr-T - 5-metoksi-N,N-Tetrametyleenitryptamiini
* 6-MeO-THH - 6-metoksi-1-metyyli-1,2,3,4-tetrahydroharmaani
* 5-MeO-TMT - 5-metoksi-2,N,N-Trimetyylitryptamiini
* 5-MeS-DMT - N,N-Dimetyyli-5-metyylitiotryptamiini
* MiPT - N-Isopropyyli-N-metyylitryptamiini
* α-MT - α-metyylitryptamiini
* NET - N-Etyylitryptamiini
* NMT - N-metyylitryptamiini
* PRO-LAD - 6-Propyyli-N-D-lysergihappo
* pyr-T - N,N-Tetrametyleenitryptamiini
* Tryptamiini - Tryptamiini
* Tetrahydroharmiini - 7-metoksi-1-metyyli-1,2,3,4-tetrahydroharmaani
* α,N,O-TMS - α,N-Dimetyyli-5-metoksitryptamiini

## Katso myös

* PiHKAL

## Lähteet

## Aiheesta muualla

* TiHKAL isomerdesign.com sivustolla 
* TiHKAL Erowid-tietokannassa
Kansainvälinen jääpalloliitto

**Kansainvälinen jääpalloliitto** () on jääpalloilun kansainvälinen kattojärjestö. Se perustettiin Tukholmassa, Ruotsissa, 12. helmikuuta 1955. Sen alkuperäisjäsenet ovat Suomen, Ruotsin, Norjan ja Neuvostoliiton jääpalloliitot. Kansainvälinen jääpalloliitto järjestää jääpallon maailmanmestaruuskilpailut sekä määrää jääpalloilun kansainvälisistä kilpailuista kuten maailmancupista. Kansainväliseen jääpalloliittoon kuuluu 27 jäsenmaata. Liiton pääkonttori sijaitsee Söderhamnissa, Ruotsissa. Kansainvälisen jääpalloliiton puheenjohtaja on ruotsalainen Henrik Nilsson.

Vuosina 1957–2001 Kansainvälinen jääpalloliitto oli nimeltään *The International Bandy Federation (IBF)*. Nykyinen nimi Federation of International Bandy (FIB) otettiin käyttöön Kansainvälisen olympiakomitean suosituksesta jääpallon tullessa Kansainvälisen olympiakomitean tunnustamaksi urheilulajiksi, sillä alkuperäinen lyhenne IBF oli jo toisen kansainvälisen urheiluliiton käytössä. 

## Jäsenmaat

## Kansainvälisen Jääpalloliiton järjestämät turnaukset
### Nykyiset turnaukset
* Jääpallon maailmanmestaruuskilpailut
* Alle 19-vuotiaiden maailmanmestaruuskilpailut
* Alle 17-vuotiaiden maailmanmestaruuskilpailut
* Jääpallon naisten maailmanmestaruuskilpailut
* Jääpallon alle 17-vuotiaiden naisten maailmanmestaruuskilpailut

## Puheenjohtajat

* 1955–1963: Gunnar Galin, Ruotsi
* 1963–1967: Allan Ljungqvist, Suomi
* 1967–1971: Arne Argus, Ruotsi
* 1971–1978: Grigory Granaturov, Neuvostoliitto
* 1978–1983: Pontus Widén, Ruotsi
* 1983–1991: Grigory Granaturov, Neuvostoliitto
* 1991–1993: Carl Fogelberg, Suomi
* 1993–1997: Staffan Söderlund, Ruotsi
* 1997–2005: Albert Pomortsev, Venäjä
* elokuu 2005–lokakuu 2005: Seppo Vaihela, Ruotsi
* lokakuu 2005–2022: Boris Skrynnik, Venäjä
* 2022-2024: Stein Pedersen, Norja 
* 2024-: Henrik Nilsson
## Lähteet
Kortikospinaalirata

**Kortikospinaalirata** on eräs liikehermorata.Se kuuluu yhdessä kortikobulbaariradan kanssa pyramidaalisiin ratoihin. Kortikospinaaliradan aksonit alkavat lähinnä isoaivokuoren motorisesta korteksista ja päättyvät joko aivorunkoon tai selkäytimeen. Aivorungossa tai selkäytimessä kortikospinaalirata on joko suoraan tai välineuronien välityksellä synaptisessa yhteydessä luustolihaksiin menevien alfamotoneuronien kanssa.

## Katso myös
*Ekstrapyramidaalirata

## Lähteet
Kiinankataja

**Kiinankataja** (*Juniperus chinensis*) on yleensä kaksikotinen sypressikasveihin (Cupressaceae) kuuluva puu. Sen koko ja muoto vaihtelevat suuresti, ja se voi parhaimmillaan saavuttaa 20 metrin korkeuden. Luonnossa kasvia esiintyy Aasian kaakkoisosissa: Kiinassa, Mongoliassa, Japanissa ja Korean niemimaalla sekä Venäjän kaakkoisosissa.

Kiinankatajalla on kahdenlaisia lehtiä: nuoren puun 5–10&nbsp;mm pitkiä neulasmaisia lehtiä sekä vanhemman puun pienempiä 1,5–3&nbsp;mm pitkiä suomumaisia lehtiä. Myös täysikasvuiset yksilöt tuottavat jonkin verran neulasmaisia lehtiä, etenkin kasvin lähellä maata sijaitsevissa osissa, mutta suurin osa lehdistä on täysikasvuisilla kasveilla suomumaista tyyppiä. Kävyt ovat marjamaisia, tummansinisiä, halkaisijaltaan 7–12&nbsp;mm ja ne sisältävät kahdesta neljään siementä. Kävyt kypsyvät noin 18 kuukaudessa. Hedekävyt ovat pienempiä, vain 2–4&nbsp;mm halkaisijaltaan, ja ne levittävät siitepölynsä keväällä.

Kiinankataja on suosittu koristepuu ja -pensas puutarhoissa ja puistoissa ja siitä on jalostettu yli sata lajiketta. Lajike 'Shimpaku' on myös suosittu bonsaipuuna.

## Lähteet

## Aiheesta muualla
* Laji.fi: Kiinankataja (''Juniperus chinensis'')
Afrika Bambaataa

**Afrika Bambaataa** (oik. **Lance Taylor**, s. 17. huhtikuuta 1957) on yhdysvaltalainen DJ ja yhteisöjohtaja New Yorkin Bronxista. Hän on hip hop -kulttuurin merkittäviä vaikuttajia.

Afrika Bambaataa oli jengiläinen perustaessaan 1970-luvulla Zulu Nation -nimisen järjestön edistämään suvaitsevaisuuden ja yhteiskunnallisen tiedostamisen asiaa. Hän nimesi Zulu Nationin nähtyään elokuvan *[[Zulu (vuoden 1964 elokuva)|Zulu]]* (1964), jonka kuvaus afrikkalaisen zuluheimon taistelusta brittiläisiä siirtomaajoukkoja vastaan teki häneen vaikutuksen. Muun muassa rap-muusikoista, breakdance-tanssijoista ja graffitiartisteista koostunut ryhmä järjesti korttelijuhlia, joissa Afrika Bambaataa tuli pian tunnetuksi yhtenä New Yorkin parhaista DJ:istä ja hiphopin ”kummisedistä”.

Toimittuaan useiden esiintyjien tuottajana Afrika Bambaataa aloitti soolouran vuonna 1982. ”Planet Rockissa” yhdistyy elektronista popmusiikkia ja rappia. Kappaleessa on lainauksia Kraftwerkin ”Trans-Europe Expressistä”. Afrika Bambaataan ja James Brownin vuonna 1984 levyttämässä kappaleessa ”Unity” paljastuu hiphopin juuria. Muita artisteja, joiden kanssa hän on työskennellyt, ovat muun muassa John Lydon, UB40 ja Gary Numan. Rage Against the Machine versioi albumillaan *[[Renegades (Rage Against the Machinen albumi)|Renegades]]* (2000) Afrika Bambaataan kappaleen ”Renegades of Funk”.

## Syytökset seksuaalisesta hyväksikäytöstä
Ronald Savage kertoi vuonna 2016 Taylorin käyttäneen häntä seksuaalisesti hyväkseen vuonna 1980, jolloin Savage oli 15-vuotias. Savagen syytösten jälkeen kolme muutakin miestä syytti Tayloria seksuaalisesta hyväksikäytöstä. Taylor itse kieltää syytökset. Hänet erotettiin vuonna 2016 Zulu Nationin johtajan tehtävästä.

## Lähteet

## Aiheesta muualla
* Afrika Bambaataa Discogs-sivustolla 
*  
* Rolling Stone: Afrika Bambaataa  
* The Universal Zulu Nation
Per se

**Per se** [per sē] on latinankielinen sitaattilaina, joka tarkoittaa asian tai ilmiön tarkastelua erikseen, vain omana itsenään. Saksankielinen ilmaus *[[an sich]]* ja englannin *in itself* tarkoittavat suunnilleen samaa.
Kukkia ja sidontaa

**Kukkia ja sidontaa** on Aleksi Bardyn, Janne Kuusen ja teatteriryhmä Stella Polariksen käsikirjoittama ja Janne Kuusen ohjaama elokuva vuodelta 2004, josta on muokattu myös viisiosainen draamasarja. Outi Mäenpää sai osastaan parhaan naispääosan Jussi-patsaan.

## Juoni

Kukkia ja sidontaa on musta komedia pikkukaupunkilaisista. Makkaratehtailija Jyrki (Simo Routarinne) muistaa tasapuolisesti kaikkia naisia kukkalähetyksin ja luonteeltaan sopimattomin kotikäynnein. Makkaratehtailijan vaimo Gitta (Sari Siikander) yrittää katsoa sormiensa läpi miehensä heilumisia. Makkaratehtaan talouspäällikkö Kaisa (Sari Havas) rakastaa Jyrkiä intohimoisesti. Makkaratehtaan työntekijät Ali (Kari-Pekka Toivonen) ja Osmo (Jami Hyttinen) antavat Jyrkille pikku opetuksen, mutta tilanne karkaa käsistä. 

Jyrkin kadottua kuvioista makkaratehtaan väki joutuu selvittämään elämänsä perusteellisesti uudelleen. Alia takaisin havitteleva ex-vaimo Eve (Outi Mäenpää) ainakin yrittää ottaa tilanteesta kaiken irti.

## Rooleissa

lisäksi

*Mikko Kivinen lihakauppias Pajunen
*Miitta Sorvali pankinjohtaja
*Antero Nieminen poliisi
*Aleksi Salmenperä hämärähemmo

## Aiheesta muualla
* Sarjan esittely YLEn sivuilla 

## Lähteet
Ellen Wheeler

**Ellen Wheeler** (s. 9. lokakuuta 1961) on Hollywood-näyttelijä ja ohjaaja, joka on voittanut useita Daytime Emmy -palkintoja vuosina 1986–2008. Hän on näytellyt sarjoissa *Another live* ja *[[All My Children]]*, sekä muun muassa sivuroolia *[[Kauniit ja rohkeat]]* -televisiosarjassa. Hän on ollut myös *[[Guiding Light]]* -sarjan johtava tuottaja. Wheeler on esiintynyt myös lukuisissa muissa yhdysvaltalaisissa saippuasarjoissa.

## Lähteet

## Aiheesta muualla
* https://interviews.televisionacademy.com/interviews/ellen-wheeler
*
An sich

**An sich** (sinänsä) on saksankielinen ilmaus, joka tarkoittaa jonkin asian tai ilmiön tarkastelua itsessään, omana itsenään. Sen merkitys on sama kuin latinankielisen ilmauksen per se.

Ilmaus on peräisin filosofi Immanuel Kantilta, joka halusi erottaa *noumenonin* eli kohteen itsessään (”olion sinänsä”, *das Ding an sich*) siitä, miten se ilmenee havaitsijalleen (*[[ilmiö|fenomenon]]*). Ilmausta käytetään yleensä filosofisessa ammattikielessä rajoittamaan tulkintaa kohteeseensa ja rajaamaan kohteen ulkopuolinen tarkastelun ulkopuolelle.

## Katso myös
* Intensionaalinen
* Konnotaatio#Konnotaatio ja logiikka

## Aiheesta muualla
*
Alberto Granado

**Alberto Granado** (8. elokuuta 1922 – 5. maaliskuuta 2011) oli lääketieteen opiskelija, kuten Che Guevarakin. Hän työskenteli Havannan yliopistossa biokemian opettajana.

Nuorukaisina Ernesto Guevara ja Alberto Granado toteuttivat unelmansa matkasta Etelä-Amerikan läpi. Matka alkoi tammikuussa 1952 Argentiinasta. Miehet vaelsivat Argentiinan Brasilian, Chilen ja Perun kautta Venezuelaan, jonne he päätyivät saman vuoden heinäkuussa. 

Matkalla he tekivät merkintöjä päiväkirjaan sairaaloista, leprasiirtoloista, alkuperäisväestöistä ja intiaanien surkeista oloista. Ajopelinä oli osan matkaa ”La Poderosa”, 500-kuutioinen Norton.

Granado on kirjoittanut matkasta kirjan *Travelling with Che Guevara: The Making of a Revolutionary*. Kirjan ja matkapäiväkirjojen pohjalta on tehty elokuva *[[Moottoripyöräpäiväkirja (elokuva)|Moottoripyöräpäiväkirja]]*.

## Lähteet
Sitaattilaina

**Sitaattilaina** on kielestä toiseen sellaisenaan otettu sana tai ilmaisu.

Jos lähdekielessä käytetään samaa kirjaimistoa kuin kohdekielessä, sitaattilaina kirjoitetaan kohdekielessä samalla tavalla kuin lähdekielessä, tarkkeet ja muut vieraat kirjaimet mukaan lukien. Eri kirjainjärjestelmästä otetut sitaattilainat muunnetaan eli translitteroidaan kohdekielen kirjaimistoon.

Sitaattilaina äännetään usein lähdekielen mukaisesti. Joskus sitaattilainan ääntäminen lähestyy kohdekielen mukaista ääntämistä. Tästä esimerkki suomen kielessä on *[[curling]]*, joka voidaan ääntää [kəəliŋ], [köörliŋ] tai [kurliŋ]. Joitain sitaattilainoja aletaan kirjoittaa ääntöasun mukaisesti, kuten *business* → *bisnes*.

Sitaattilaina voi mukautua lähdekieleen esimerkiksi niin, että sen loppuun liitetään (suomen kielessä) suomalainen sananloppu, kuten sanoissa *marketti* ja *brandi*.

Myös sitaattilainan merkitys säilytetään lähdekielen mukaisena. Sitaattilainalla on joskus lähdekielessä omankielinenkin vastine. Vastine puuttuu usein esimerkiksi kun kyseessä on jokin kohdekielelle vieraan kulttuurin käsite, kuten *[[košer]]*.

Sitaattilainojen taivutus suomen kielessä vaihtelee ja tuottaa toisinaan ongelmia. Jotkin sitaattilainat sulautuvat hyvin suomen taivutussysteemiin ja äännejärjestelmään, mutta toisinaan se eivät mukaudu suomen kielen astevaihteluun.

## Katso myös
* Sitaatti

## Lähteet
Kielletty kirja

**Kielletty kirja** on vuonna 1965 valmistunut suomalainen mustavalkoinen elokuva. Elokuvan ovat käsikirjoittaneet Maunu Kurkvaara ja Markku Lahtela. Elokuvan innoittajana toimi kirjailija Hannu Salaman oikeudenkäynti, joka käsitteli hänen romaaniaan *[[Juhannustanssit]]*. Elokuva rinnastaa noitavainot ja jumalanpilkkasyytteen. Pääroolissa nähdään pakinoitsija Pekka Haukinen alias Johnny Walker, jota oli Salaman lailla syytetty jumalanpilkasta.

## Näyttelijät
*Ekke Hämäläinen
*Heikki Hämäläinen
*Sinikka Hannula
*Pekka Haukinen
*Paavo Hukkinen
*Liana Kaarina
*Pirkko Peltonen
*Ville-Veikko Salminen
*May-Britt Seitava
*Pehr-Olof Sirén
* Mikael Stierncreutz
*Yrjö Tähtelä
*Ritva Vainio
*Ritva Vepsä
*Matti Vienovirta

## Lähteet
Miitta Sorvali

**Mariitta ”Miitta” Sisko Sorvali** (o.s. *Nortia*, s. 10. helmikuuta 1956 Kitee) on suomalainen Jussi-palkittu näyttelijä, joka on esiintynyt teatteri- ja televisiorooleissa. Vuonna 2020 Sorvali palkittiin parhaan naissivuosan Jussilla elokuvasta *[[Aurora (elokuva)|Aurora]]* (2019).

## Varhainen elämä

Sorvali syntyi Kiteen pappilaan Martti ja Airi Nortian seitsemänneksi tyttäreksi. Keskikoulun jälkeen hän vietti vuoden au pairina Yhdysvalloissa. Siellä hän opiskeli muun muassa keramiikkaa ja draamaa, ja Suomeen palattuaan meni lukiolaisena mukaan Ylioppilasteatteriin. Hän pääsi ensiyrittämällä Teatterikouluun ja jätti lukion kesken. Sorvali on kertonut joutuneensa oman isänsä pahoinpitelemäksi.

## Ura

Sorvali valmistui Teatterikoulusta näyttelijäksi 1978 ja toimi freelance-vuosien ja lyhyiden kiinnitysten jälkeen kymmenen vuotta Helsingin kaupunginteatterissa 1997–2006. Sen jälkeen hän on työskennellyt taas freelancerinä ja oli mukana muun muassa UIT:n kesän 2007 revyyssä *Da Lintsi -koodi* ja Komediateatteri Arenan esityksessä *Kaikki äitini, kaikki tyttäreni* 2013.

Sorvali tunnetaan erityisesti koomisena näyttelijänä. 2025 hänelle myönnettiin Huumorin legenda -palkinto Sotkamon Huumorifestivaaleilla.

## Yksityiselämä

Sorvali on ollut vuodesta 1978 naimisissa näyttelijä Kari Sorvalin kanssa ja heillä on kaksi lasta. Hän on Nightwish-yhtyeen kosketinsoittajan Tuomas Holopaisen täti.

## Filmografia

;Ääninäyttelijänä

## Lähteet
Sitaatti

**Sitaatti** on suora lainaus kirjallisesta tai muusta esityksestä. 

Usein sitaatiksi kutsutaan mitä tahansa katkelmaa, joka on otettu jostakin muusta lähteestä. Kirjallisuudessa *suoran sitaatin* merkkinä käytetään yleisesti lainausmerkkejä (””), kun teksti on lainattu sellaisenaan suoraan uuteen tekstiin. Sitaatissa myös kerrotaan alkuperäisen sanojan/kirjoittajan nimi. Jos ei kerrota, kyse on plagioinnista. *Epäsuoraksi lainaukseksi* kutsutaan sitaattilausetta, jossa kerrotaan likimain, tarinanomaisesti, mitä joku muu on aikaisemmin sanonut, ja referaatti sisältää pääkohdat omin sanoin kerrottuna siitä, mitä joku toinen on sanonut.

Tekijänoikeudellisen sitaattikäsitteen mukaan sitaatti on omaan esitykseen liittyvä, esimerkiksi sen väitteitä tukeva tai havainnollistava ote materiaalista, jonka tekijänoikeudet eivät ole sitaatin lainaajalla. Sitaattioikeus on oikeus, jonka mukaan ”julkistetusta teoksesta on lupa hyvän tavan mukaisesti ottaa lainauksia tarkoituksen edellyttämässä laajuudessa”.

## Katso myös
* Sitaattioikeus
* Sitaattilaina
* Wikisitaatit

## Aiheesta muualla

* Autio, Noora: Illuusio suorista sitaateista. *Suomen lehdistö* 2.3.2017.
Kertšin niemimaa

**Kertšin niemimaa** (, , ) on Krimin niemimaan itäisin osa. Niemimaan itäpuolelle jää kapea Kertšinsalmi. Etelästä niemimaata rajaa Mustameri, ja pohjoisesta Asovanmeri. Niemimaan pinta-ala on 3&nbsp;000 neliökilometriä, eikä siellä ole jokia. Niemimaan tyveltä luoteeseen työntyy 110&nbsp;km pitkä Arabatinkynnäs, joka erottaa Asovanmeren soisesta Sivašmerestä.

Kertšin niemimaan kärjessä sijaitsee sen tärkein keskus Kertšin kaupunki, jonka kreikkalaiset perustivat 700-luvulla eaa. Rannikolla on raunioita muinaisesta Bosforin kuningaskunnasta. 

Kertšin niemimaa on pääosin aromaata. Sopivan maa-aineksen puute on vähentänyt aron maatalouskäyttöä. Niemimaalla on rikas Kertšin rautamalmiesiintymä kaivoksineen. Alueen pohjoisosassa esiintyy muun muassa kalsiittia ja hiekkakiveä sekä suolajärviä, joiden suolaa kerätään. Seudulla on useita mutatulivuoria. Nämä ovat yhdessä mineraalilähteiden ohella edistäneet seudun kylpyläturismia.

Venäjä avasi miehittämäänsä Krimiin johtavan 19 kilometriä pitkän Kertšinsalmen sillan vuonna 2018. Huokoisen ja liikkuvan savimaan päälle rakennettu silta johtaa Kertšin niemimaalta Venäjän Krasnodarin aluepiiriin.
  
## Lähteet
Seelow

**Seelow** on kaupunki Saksassa Brandenburgin osavaltiossa noin 90 kilometriä Berliinistä itään ja noin 15 kilometrin päässä Puolan rajasta.  Kaupungissa on noin 5&nbsp;700 asukasta. Kaupungin ympärillä, Oderin jokilaakson reunalla sijaitsevat *Berliinin porteiksi* kutsutut Seelow’n kukkulat. Berliinistä itään johtava päätie kulkee niiden kautta. 

Toisen maailmansodan aikana kukkuloilla käytiin merkittävä taistelu 16.–19. huhtikuuta 1945, jossa Georgi Žukovin johtamat puna-armeijan joukot kukistivat saksalaisten viimeisen puolustuslinjan ennen Berliinin valtausta. Tämän taistelun vuoksi Seelow on kuvattu useissa peleissä, videoissa ja kirjoissa.


Tiedosto:Seelow Kirche.jpg|Kirkko
Tiedosto:Seelow, Rathaus.jpg|Kaupungintalo
Gedenkstätte Seelower Höhen Ehrenmal I.JPG|Neuvostoliiton joukkojen muistomerkki
Derfflinger eiche 003.JPG|Vanha tammi


## Lähteet

## Aiheesta muualla